CELEX: 32011R1202
Language: lt
Date: 2011-11-18 00:00:00
Title: 2011 m. lapkričio 18 d. Komisijos įgyvendinimo reglamentas (ES) Nr. 1202/2011 dėl tam tikrų prekių klasifikavimo Kombinuotojoje nomenklatūroje

23.11.2011   
            
            
               LT
            
            
               Europos Sąjungos oficialusis leidinys
            
            
               L 305/10
            
         KOMISIJOS ĮGYVENDINIMO REGLAMENTAS (ES) Nr. 1202/2011
   2011 m. lapkričio 18 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;
            
         
               (4)
            
            
               reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius;
            
         
               (5)
            
            
               šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 18 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (TARIC kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Apie 66 cm (26 colių) įstrižainės skystakristalis (LCD) ekranas (vadinamasis skystųjų kristalų vaizduoklio modulis), sudarytas iš skystųjų kristalų sluoksnio su aktyviąja matrica, įterpto tarp dviejų stiklo lakštų, ir jungčių.
                  Tarp pirmojo stiklo lakšto ir skystųjų kristalų sluoksnio yra plonasluoksnio tranzistoriaus (TFT) matrica, kurianti pikseliams tinkamą įtampą.
                  Tarp skystųjų kristalų sluoksnio ir antrojo stiklo lakšto įterptas RBG filtras, nuo kurio priklauso rodomo vaizdo spalvos.
                  Prie ekrano yra kelios juostelių formos jungtys. Kiekvieną jungtį sudaro miniatiūriniai signalų valdymo integriniai grandynai (angl. „Source drivers IC“) ant lanksčios spausdintinės schemos. Šiais signalų valdymo integriniais grandynais siunčiami galios ir valdymo signalai, taip pat konvertuojami ir perduodami duomenys iš spausdintinių schemos plokščių (kurios pajungiamos po importavimo) į atskirus aktyviosios skystųjų kristalų matricos pikselius.
                  Moduliai naudojami monitorių ar prie 8528 pozicijos priskiriamų televizijos signalų imtuvų gamybai.
               
               
                  8529909244
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu bei KN kodus 8529, 8529 90 ir 8529 90 92 bei TARIC kodą 8529909244 atitinkančiais prekių aprašymais.
                  Kadangi skystųjų kristalų vaizduoklio modulyje yra signalų valdymo integrinių grandynų, kurie atlieka ne tik elektrinių jungčių funkcijas (t. y. elektros energijos tiekimo), jų negalima priskirti prie 9013 pozicijos kaip skystųjų kristalų įtaisų su aktyviąja matrica (taip pat žr. SS paaiškinimų 9013 pozicijos 1 punkto paaiškinimus).
                  Kadangi modulį sudaro tarp dviejų stiklo lakštų įterptas skystųjų kristalų sluoksnis su TFT matrica ir elektroniniais pikselių adresavimo valdymo mazgais, kuris naudojamas monitorių ar prie 8528 pozicijos priskiriamų televizijos signalų imtuvų gamybai, jis laikytinas dalimi, išimtinai ar dažniausiai naudojama prie 8528 pozicijos priskiriamų aparatų, kurių KN kodas yra 8529 90 92, gamybai.
                  Todėl šis gaminys klasifikuotinas priskiriant TARIC kodą 8529909244 kaip skystųjų kristalų vaizduoklio modulis, sudarytas tik iš vieno ar kelių TFT stiklo arba plastiko narvelių, be jutiklinio ekrano įrangos, su vidinio apšvietimo įtaisu ar be jo, su apgręžikliu ar be jo ir su viena ar keliomis spausdintinėmis schemos plokštėmis, turinčiomis tik pikselių adresavimo elektroninius valdymo mazgus.